Fredag aften blev en mand alvorligt kvæstet ved at færdselsuheld på Bindslevvej ved Sindal.

Omkring klokken 20 fredag aften indgik der en anmeldelse ved Nordjyllands Politi om et færdselsuheld på Bindslevvej ved Sindal. En bil var havnet i den forkerte vejbane og havde her kollideret med en lastbil. Det oplyser Per Jørgensen, der er vagtchef ved Nordjyllands Politi. Ulykken skete, da to personbiler kørte sydpå ad Bindslevvej. Den bagerste af de to biler kørte med for høj fart og kører derfor op bagi den forankørende bil. Det resulterede i, at den forankørende bil blev slynget ud på en mark, mens den bagerste bil blev slynget over i den modsatte vejbane. Da den bagerste bil bliver slynget over i modsatte vejbane, bliver den ramt af en modkørende lastbil. Føreren af af den bil, der blev ramt af lastbilen, er alvorligt kvæstet og ligger lørdag morgen stadig på traumeafdelingen på Aalborg Universitetshospital. De andre implicerede er slubbet med knubs og mindre skader. Fredag aften var bilinspektøren på stedet, og Bindslevvej var spærret i flere timer.